ขนทุนสำรองฯไปทำมาหากินล้างทุนติดลบ
คณะทำงานแก้ขาดทุนสะสม ธปท. เล็งเพิ่มรายได้ด้วยการนำเงินทุนสำรองประเทศไปลงทุน การแก้ปัญหาทุนติดลบ
27 ก.ค. 2555

คณะทำงานแก้ขาดทุนสะสม ธปท. เล็งเพิ่มรายได้ด้วยการนำเงินทุนสำรองประเทศไปลงทุน การแก้ปัญหาทุนติดลบ 
นายคณิศ แสงสุพรรณ ผู้อำนวยการสถาบันวิจัยนโยบายเศรษฐกิจการคลัง (สศค.) ในฐานะคณะกรรมการธนาคารแห่งประเทศไทย (ธปท.) และหัวหน้าคณะทำงานแก้ปัญหาการขาดทุนของ ธปท. กล่าวว่า การประชุมบอร์ดในวันที่ 26 ก.ค. ได้มีการหารือถึงแนวทางการแก้ปัญหาบัญชี ธปท.ที่มีทุนติดลบและมีขาดทุนสะสม โดยขณะนี้คณะทำงานอยู่ระหว่างดูตัวเลขขาดทุนว่าเป็นเท่าไหร่ แต่วิธีการลดการขาดทุนคงไม่ใช่ลดการแทรกแซงค่าเงินบาทของ ธปท. 
“วันนี้เราแค่วางแผนการทำงานในช่วง 3 เดือน โดยจะมีการประชุมทีมงาน 1 ครั้งใน 2 สัปดาห์ และประชุมบอร์ดแก้ขาดทุนเดือนละ 1 ครั้ง คาดว่าใน 3 เดือนคงจบ แต่วิธีการลดทุนติดลบต้องช่วยกันคิด แต่การจะลดแทรกแซงค่าเงินบาทยังอีกไกล ส่วนการหาแนวทางเพิ่มตอบแทนการนำเงินทุนสำรองระหว่างประเทศไปลงทุนก็เป็นช่องทางหนึ่ง แต่ยังต้องรอดูรายละเอียดจากทีมงานก่อนว่าจะลงทุนอย่างไร แต่การตั้งกองทุนความมั่งคั่งแห่งชาตินั้นไม่มีการเสนอมา” นายคณิศ กล่าว
ทั้งนี้ สิ้นปี 2554 ฐานะทางบัญชี ธปท.มีขาดทุน หรือมีส่วนของทุนติดลบอยู่ 3.23 แสนล้านบาท เพราะมีภาระดอกเบี้ยจ่ายมากกว่าภาระดอกเบี้ยรับ เนื่องจากมีภาระในการดูแลอัตราแลกเปลี่ยน m